Per a aquest tràmit podeu demanar cita prèvia en què cal que seleccioneu:
Recordeu que cal aportar tota la documentació.
Abans de concertar la cita, cal tenir en compte el següent:
Per rebre informació sobre l'estat d'un expedient d'homologació de títols cal que ho facin mitjançant el formulari de la bústia de contacte del Departament d'Educació.
En el cas de Barcelona ciutat cal sol·licitar directament la cita prèvia al web del Consorci d'Educació de Barcelona.
Es pot sol·licitar en qualsevol moment, no hi ha terminis.
Consulteu al web del Departament d'Educació la relació de documents que cal presentar així com la guia de països.
Els títols, diplomes i certificats acadèmics que es presenten han de complir els requisits següents:
La persona que sol·licita l'homologació ha d'acreditar la seva identitat amb un document vigent amb fotografia.
En el cas del DNI i del NIE, si s'autoritza la validació de les dades, no cal presentar-los.
Si s'actua mitjançant representat, cal presentar l' autorització corresponent.
Les persones que sol·liciten l'homologació o la convalidació han de residir a Catalunya.
Consulteu al web del Departament d'Educació els requisits dels estudis per als quals es demana l'homologació o la convalidació.
Després d'emplenar i enviar la sol·licitud, l'aplicació genera els tres documents següents:
Imprimiu-los (a una sola cara) i conserveu-los perquè són necessaris per continuar amb la tramitació.
El full de presentació de documentació imprimiu-lo dues vegades perquè una còpia se la queda el registre.
En el cas que no es generin els documents esmentats, els rebreu com a document adjunt a l'adreça electrònica que s'hagi fet constar a la sol·licitud.
Espereu a rebre el correu i no torneu a fer una nova sol·licitud.
Després d'enviar la sol·licitud, si voleu esmenar alguna errada o fer algun canvi en les dades consignades, no heu de fer una nova sol·licitud; adreceu-vos al punt de tramitació per sol·licitar-ne l'esmena o el canvi.
En cas de disposar d'una persona representant, podeu autoritzar-la descarregant el formulari d'atorgament de representació.
Per abonar l' import de la taxa és imprescindible la carta de pagament generada per l'aplicació informàtica en fer la sol·licitud.
L'abonament d'aquest import és imprescindible per tramitar qualsevol expedient d'homologació o convalidació; si l'abonament no es pot acreditar (o si l'import és insuficient) es requerirà a la persona interessada el pagament de l'import pendent.
Si aquest no es fa efectiu, es considerarà es desisteix de la sol·licitud.
Les persones que es troben en alguna de les situacions següents tenen dret a demanar la devolució de la taxa abonada:
Per demanar la devolució de la taxa cal presentar al registre del Departament d'Educació o dels serveis territorials els documents següents:
No es retornarà la taxa en els casos d'expedients finalitzats amb resolució desestimatòria i/o resolució de desistiment o caducitat.
La documentació que cal presentar depèn de l'ensenyament que es vol homologar o convalidar.
El full de presentació de documentació, que genera l'aplicació informàtica de sol·licitud, especifica la documentació que s'ha de presentar.
Els documents que es presenten, a més de complir determinats requisits, han de ser els originals.
A tal efecte, el registre on es presenti aquesta documentació els digitalitzarà i n'expedirà el corresponent rebut de presentació.
Si en tramitar l'homologació o la convalidació el o la sol·licitant va acceptar rebre notificacions electròniques, en el cas que l'Administració li hagi de fer algun requeriment rebrà un missatge de correu electrònic o un SMS on se l'avisa que té a la seva disposició una notificació a la seu electrònica de la Generalitat.
Si no es va acceptar rebre notificacions electròniques, els requeriments s'envien per correu postal al domicili indicat a la sol·licitud; a aquest efecte, si la persona interessada canvia de domicili cal que ho notifiqui per escrit al registre del Departament d'Educació o dels seus serveis territorials.
Presentació de documentació complementària a la sol·licitud d'homologació o convalidació d'estudis estrangers no universitaris.
La persona interessada rep per correu postal (*) un escrit en què s'indica el servei territorial on ha de recollir la credencial d'homologació o convalidació.
Si en fer la sol·licitud es va indicar un número de telèfon mòbil, aquest avís es rep mitjançant un SMS.
(*) La notificació s'envia al domicili indicat a la sol·licitud; si durant la tramitació es canvia de domicili cal haver-ho notificat per escrit al registre del Departament d'Educació o dels serveis territorials corresponents segons la ubicació del domicili (consulteu el Mapa ).
Mentre no es rep la credencial, es pot demanar un certificat provisional, sempre que existeixi una urgència per acreditar l'homologació o convalidació.
A aquest efecte s'haurà de justificar documentalment aquesta urgència.